13.9.2014 Jurnalul Oficial al Uniunii Europene L272/11 REGULAMENTUL DE PUNERE ÎN APLICARE (UE) NR. 970/2014 AL COMISIEI din 12 septembrie 2014 de modificare a Regulamentului (UE) nr. 677/2011 de stabilire a normelor de aplicare a funcțiilor rețelei de management al traficului aerian (ATM) (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulament-cadru) (!), în special articolul 11, având în vedere Regulamentul (CE) nr. 551/2004 al Parlamentului European și al Consiliului din 10 martie 2004 privind organizarea şi utilizarea spațiului aerian în cerul unic european (regulament privind spațiul aerian) ('), în special arti- colul 6, întrucât: (1) Regulamentul (CE) nr. 551/2004 prevede că funcțiile de rețea trebuie să vizeze sporirea performanțelor globale ale rețelei ATM şi sprijinirea inițiativelor la nivel național şi la nivelul blocurilor funcţionale de spațiu aerian. (2)  În conformitate cu Regulamentul (UE) nr. 677/2011 al Comisiei ('), aceasta din urmă trebuia să evalueze eficaci- tatea exercitării funcțiilor de rețea până la data de 31 decembrie 2013, ținând seama în mod corespunzător de perioadele de referință ale sistemului de performanţă. O primă revizuire a evidențiat necesitatea îmbunătățirii cadrului de reglementare conex, în anumite domenii, în special în ceea ce priveşte sarcinile, guvernanța și bugetul administratorului de reţea şi relațiile cu țări terţe. (3) Sarcinile încredințate administratorului de rețea necesită un program multianual de lucru şi bugetul aferent, stabi- lirea unor mecanisme de colaborare între administratorul de reţea şi managerul procesului de desfăşurare, precum şi activități ad hoc de identificare a riscurilor de siguranță la nivelul reţelei. Prin urmare, ar trebui elaborate meca- nisme adecvate în acest sens. (4) Planurile de afaceri ale părţilor interesate operaționale ar trebui să ia în considerare în mod corespunzător obiecti- vele strategice ale planului strategic al rețelei. Ar trebui, de asemenea, clarificată procedura de adoptare a acestui plan. (5)  Directorii executivi ai părților interesate operaționale ar trebui să informeze consiliul de administrare a reţelei în legătură cu aspectele operaționale. (6) Consiliul de administrare a reţelei ar trebui să stabilească, în mod definitiv, programul de lucru multianual al administratorului rețelei şi planul de performanță al reţelei, pe baza proiectelor elaborate de administratorul de rețea. Planul de performanță al reţelei trebuie să fie ulterior transmis Comisiei, în conformitate cu Regulamentul de punere în aplicare (UE) nr. 390/2013 al Comisiei ('). Consiliul de administrare a reţelei ar trebui, de asemenca, să îşi dea avizul cu privire la funcțiile suplimentare care ar putea fi atribuite administratorului de reţea şi cu privire la acordurile de cooperare cu țări terțe. (7) Pentru a fi în măsură să atenueze impactul unei crize de rețea, Celula europeană de coordonare a crizelor din sectorul aviației (European Aviation Crisis Coordination Cell, EACCC) ar trebui să stabilească legături cu o rețea de puncte focale naționale şi să efectueze exerciții de criză, pentru a putea anticipa o criză în timp real a rețelei. (8) Bugetul administratorului de reţea ar trebui să fie de așa natură, încât să-i permită acestuia să îndeplinească obiec- tivele identificate în cadrul sistemului de performanță și să pună în aplicare programul de lucru. Dacă organismul desemnat să acţioneze în calitate de administrator de rețea desfăşoară orice fel de alte activităţi, bugetul destinat activității de administrator de rețea ar trebui să poată fi identificat separat de restul bugetului. () JOL96, 31.3.2004,p. 1. () JOL96, 31.3.2004, p. 20. () Regulamentul (UE) nr. 677/2011 al Comisiei din 7 iulie 2011 de stabilire a normelor de aplicare a funcțiilor reţelei de management al traficului aerian (ATM) și de modificare a Regulamentului (UE) nr. 691/2010 JOL 185,15.7.2011, p. 1). (“) Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană şi pentru funcțiile de rețea JOL 128, 9.5.2013, p. 1).